text: दिल्ली पुलिस शहर में पहले ही पैरा ग्लाइडिंग, ड्रोन या हॉट एयर बलून उड़ाने जैसी गतिविधियों को प्रतिबंधित कर चुकी है। इसके अलावा, लाल किले के पास की इमारतों पर पुलिस और अर्द्धसैनिक बल के जवान तैनात हैं। प्रधानमंत्री के आधिकारिक आवास से लाल किले तक उनके काफिले वाले मार्ग पर सैकड़ों सीसीटीवी कैमरों के जरिए नजर रखी जा रही है। दिल्ली पुलिस और अर्द्धसैनिक बल के गुप्तचर पार्किंग क्षेत्रों पर भी नजर रख रहे हैं।